CELEX: 52008PC0535
Language: lt
Date: 2008-09-05
Title: Pasiūlymas Europos parlamento ir Tarybos direktyva dėl pesticidų paskleidimo mašinų, kuria iš dalies keičiama 2006 m. gegužės 17 d. Direktyva 2006/42/EB dėl mašinų

Svarbus teisinis pranešimas

|

52008PC0535

Pasiūlymas Europos parlamento ir Tarybos direktyva dėl pesticidų paskleidimo mašinų, kuria iš dalies keičiama 2006 m. gegužės 17 d. Direktyva 2006/42/EB dėl mašinų  /* KOM/2008/0535 galutinis - COD 2008/0172 */  

	[pic] | EUROPOS BENDRIJŲ KOMISIJA |Briuselis, 5.9.2008KOM(2008) 535 galutinis2008/0172 (COD)PasiūlymasEUROPOS PARLAMENTO IR TARYBOS DIREKTYVAdėl pesticidų paskleidimo mašinų, kuria iš dalies keičiama 2006 m. gegužės 17 d. Direktyva 2006/42/EB dėl mašinų(pateikta Komisijos)AIŠKINAMASIS MEMORANDUMAS1. BENDROSIOS APLINKYBėS |110 | Pasiūlymo pagrindas ir tikslai Europos Parlamentas ir Komisija sprendime, kuriuo priėmė šeštąją Bendrijos aplinkosaugos veiksmų programą[1], pripažino, kad pesticidų poveikis žmonių sveikatai ir aplinkai turi būti ir toliau mažinamas. Pirmajame etape šis tikslas susijęs su augalų apsaugos produktais. Siekiama, kad pesticidai būtų naudojami tausiau kartu mažinant žmonių sveikatai ir aplinkai kylantį pavojų juos naudojant ir būtų užtikrinama būtina pasėlių apsauga. Remiantis šiuo tikslu apibrėžta koncepcija, numatyta visiškai įgyvendinti atitinkamą teisinę bazę ir tinkamai peržiūrėti bei vystyti Tausiojo pesticidų naudojimo teminę strategiją. Nuo to laiko Europos Komisija priėmė strategiją (toliau – Teminė strategija)[2] ir pasiūlė priimti Europos Parlamento ir Tarybos direktyvą, nustatančią Bendrijos veiksmų, skirtų spręsti pagrindinius jos įgyvendinimo teisinius aspektus (toliau – Pagrindų direktyva)[3], pagrindus. Teminėje strategijoje nustatyti penki pagrindiniai tikslai: mažinti dėl pesticidų naudojimo gresiančius pavojus sveikatai ir aplinkai; gerinti pesticidų naudojimo ir platinimo kontrolę; pavojingiausius pesticidus pakeisti saugesniais pakaitalais; skatinti tokius auginimo būdus, kai naudojama mažai pesticidų arba jie visai nenaudojami; sukurti skaidrią atsiskaitymo apie pažangą ir jos stebėsenos sistemą. Kiek tai susiję su pirmu sąraše nurodytu tikslu, ypač su pesticidų paskleidimo įranga, siūlomoje Pagrindų direktyvoje valstybėms narėms nustatomi reikalavimai sukurti naudojamos įrangos nuolatinės priežiūros ir tikrinimo sistemą. Vis dėlto, siekiant užbaigti su įranga susijusias teisines priemones, reikalingos papildomos priemonės aplinkosaugos reikalavimams, kuriuos turėtų atitikti nauja pesticidų paskleidimo įranga prieš pateikiant ją rinkai ir pradedant eksploatuoti, nustatyti. Teminėje strategijoje bei siūlomos Pagrindų direktyvos preambulėje ir aiškinamajame memorandume Komisija įsipareigojo atskiru pasiūlymu nustatyti būtinus aplinkosaugos reikalavimus naujai pesticidų paskleidimo įrangai. Šiuo tikslu Komisija siūlo priimti direktyvą, iš dalies keičiančią 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų (toliau – Mašinų direktyva)[4]. |120 | Bendrosios aplinkybės Gerai suprojektuotos, sukonstruotos ir prižiūrimos pesticidų paskleidimo mašinos atlieka svarbų vaidmenį mažinant neigiamą pesticidų poveikį žmonių sveikatai ir ypač mašinų operatoriams bei aplinkai. Pasiūlymo tikslas – užtikrinti, kad naujos pesticidų paskleidimo mašinos nekeltų nereikalingo pavojaus aplinkai. Šiuo tikslu pasiūlyme nustatomi papildomi pagrindiniai aplinkos apsaugos reikalavimai, kuriuos turi atitikti naujos pesticidų paskleidimo mašinos prieš jas pateikiant rinkai ir (arba) pradedant eksploatuoti Bendrijoje. Siekiant užtikrinti aukštą apsaugos lygį kartu užtikrinant ir laisvą tokių produktų judėjimą Bendrijoje, tokioms mašinoms keliami reikalavimai privalo būti suderinti. |130 | Pasiūlymo srityje egzistuojančios nuostatos Mašinų direktyvoje 98/37/EB nustatyti pagrindiniai sveikatos ir saugos reikalavimai, kuriuos turi atitikti Bendrijos rinkai teikiamos mašinos, jeigu jos laisvai judės Bendrijoje, ir šių reikalavimų atitikties vertinimo tvarka. Direktyvą 98/37/EB panaikins Direktyva 2006/42/EB, kurios nuostatos bus taikomos nuo 2009 m. gruodžio 29 d. Mašinų direktyvos nuostatos taikomos pesticidų paskleidimo mašinoms, atsižvelgiant į tokių mašinų naudotojų ir kitų dėl jų naudojimo pavojų patiriančių asmenų sveikatos apsaugą ir saugą. Šiuo metu Mašinų direktyvoje aplinkos apsaugos reikalavimų nėra. Vis dėlto, kelios valstybės narės priėmė nacionalines nuostatas, kuriose nustatyti aplinkos apsaugos reikalavimai pesticidų paskleidimo įrangai. Be to, priimti trys šios srities Europos standartai. |140 | Derėjimas su kitomis Europos Sąjungos politikos sritimis ir tikslais Pasiūlymas visiškai atitinka šeštosios Bendrijos aplinkosaugos veiksmų programos, Europos Sąjungos darniojo vystymosi strategijos, Lisabonos strategijos ir Tvaraus pesticidų naudojimo teminės strategijos tikslus ir uždavinius. Pasiūlymas papildo ir kitas, visų pirma tokias kaip darbuotojų ir vartotojų sveikatos apsaugos ir saugos gerinimas, politikos sritis. Pasiūlymas taip pat atitinka tarpinstitucinį susitarimą dėl geresnės teisėkūros. |2. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |211 | Konsultavimosi metodai, pagrindiniai tiksliniai sektoriai ir bendra informacija apie respondentus Kad visoms suinteresuotosioms šalims būtų suteikta galimybė prisidėti vystant Teminę strategiją, Komisija surengė išsamias konsultacijas, į kurias buvo įtrauktos Europos institucijos, valstybės narės ir kitos suinteresuotosios šalys. Įvyko keturi konsultacijų raundai, buvo laikomasi visų minimalių konsultacijų reikalavimų. 2002 m. liepos mėn. Komisija priėmė komunikatą „Tausiojo pesticidų naudojimo teminės strategijos link“[5], kuriame pateiktas specifiniams Teminės strategijos tikslams pasiekti galimų priemonių sąrašas. Komunikatas buvo pateiktas Europos Parlamentui, Tarybai bei Ekonomikos ir socialinių reikalų komitetui ir paskelbtas internete visuomenės konsultacijoms. Šių konsultacijų metu gauta virš 150 pastabų. Be to, 2002 m. lapkričio mėn. Komisija surengė suinteresuotųjų šalių konferenciją, kurioje dalyvavo daugiau kaip 200 dalyvių iš visų susijusių suinteresuotųjų šalių grupių, tokių kaip pesticidų pramonė, ūkininkų susivienijimai, valstybės institucijos, vartotojų ir aplinkosaugos organizacijos. 2004 m. Komisija sudarė sutartį su nepriklausomu konsultantu (BiPRO) Teminės strategijos teisinių aspektų poveikio tyrimui atlikti. Tyrimas buvo atliktas, remiantis apžvalgomis bei valstybių narių (atsakė dvidešimt dvi) ir pagrindinių suinteresuotųjų šalių apklausomis. Kartu dirbo bendra institucijų tarnybų grupė, kurioje dalyvavo visi susiję generaliniai direktoratai, o galutinė ataskaita paskelbta Komisijos svetainėje (toliau – BiPRO ataskaita)[6]. 28 organizacijos pateikė pastabas dėl tyrimo išvadų[7]. Nuo 2005 m. kovo 17 d. iki gegužės 12 d. vyko galutinė sąveikiojo politikos kūrimo konsultacija. Joje buvo remiamasi ankstesnių suinteresuotųjų šalių konsultacijų rezultatais ir buvo apibrėžtos pagrindinės į Teminę strategiją įtrauktinos priemonės. Komisija gavo 1767 atsakymus iš visuomenės ir suinteresuotųjų šalių. |212 | Atsakymų santrauka ir kaip į juos buvo atsižvelgta Išsami konsultacijų proceso santrauka ir rezultatai pateikti Komisijos tarnybų darbo dokumente „Tausiojo pesticidų naudojimo teminės strategijos poveikio vertinimas“ (toliau – Poveikio vertinimas)[8].. Tarybos išvados, Parlamento rezoliucija, Ekonomikos ir socialinių reikalų komiteto nuomonė bei visuomenės pastabos apibendrintos Poveikio vertinimo I priede. Visos pastabos pateiktos ir internete[9]. Galutinės sąveikiojo politikos kūrimo konsultacijos metu gauti atsakymai apibendrinti Poveikio vertinimo 2 priede[10]. |Tiriamųjų duomenų rinkimas ir naudojimas |229 | Susijusios mokslo ir (arba) tiriamųjų duomenų sritys Žemės ūkis, augalų apsauga, mašinos ir inžinerija (pesticidų paskleidimo įranga, visų pirma purkštuvai ir su jais susijusi įranga), purškimas iš lėktuvų, ekonominio bei socialinio poveikio ir poveikio aplinkai analizė. Taikyti metodai Tiriamieji duomenys buvo renkami ir naudojami dvišalių konsultacijų su suinteresuotosiomis šalimis būdu, rengiant posėdžius, dalyvaujant konferencijose ir sudarant tyrimo atlikimo sutartį su nepriklausomu konsultantu. Pagrindinės organizacijos ir (arba) ekspertai, su kuriais konsultuotasi Pagrindinės organizacijos, su kuriomis buvo konsultuotasi, – valstybių narių valdžios institucijos, pesticidų pramonė, pesticidų paskleidimo įrangos gamybos pramonė, ūkininkų susivienijimai, akademinė bendruomenė, Europos standartizacijos komitetas (CEN) ir aplinkosaugos organizacijos. Gautų ir pritaikytų rekomendacijų santrauka Kiek tai susiję su naujomis pesticidų paskleidimo mašinomis, rekomendacijose patvirtinta, kad naujoms pesticidų paskleidimo mašinoms būtina nustatyti aplinkos apsaugos reikalavimus, kuriuos jos privalo atitikti prieš pateikiant jas rinkai ir (arba) pradedant eksploatuoti. Priemonės, kuriomis visuomenė supažindinama su ekspertų nuomone Ekspertų nuomonė pateikta internete[11]. |230 | Poveikio vertinimas Pasiūlymas iš dalies pakeisti Mašinų direktyvą (2006/42/EB) dėl pesticidų paskleidimo mašinų grindžiamas BiPRO ataskaita ir Temine strategija pagrįstų teisinių pasiūlymų Poveikio vertinimu. Svarstomos politikos alternatyvos Poveikio vertinimo 4.1.2 skirsnyje „Paskleidimo įrangos kontrolės ir sertifikavimo standartai“ nagrinėjamos su pesticidų paskleidimo įranga susijusios politikos alternatyvos. Poveikio vertinime terminas „kontrolė“ yra pesticidų paskleidimo įrangos, kuriai taikytinos Pagrindų direktyvoje siūlomos priemonės, priežiūra ir periodinis tikrinimas. Terminas „sertifikavimas“ yra šiame pasiūlyme aptariamos naujos pesticidų paskleidimo įrangos projektų, konstrukcijos ir atitikties vertinimas. Kiek tai susiję su naujos pesticidų paskleidimo įrangos sertifikavimu, Poveikio vertinime apsvarstytos šios politikos alternatyvos: jokių veiksmų Bendrijos lygmeniu (Poveikio vertinime nurodyta kaip 5-ta galimybė)[12]; savanoriško sertifikavimo sistemos įvedimas (Poveikio vertinime nurodyta kaip 6-ta galimybė)[13]; valstybių narių įpareigojimas nustatyti privalomą sertifikavimo sistemą nacionaliniu lygmeniu (Poveikio vertinime nurodyta kaip 1-ma galimybė)[14]; naujos paskleidimo įrangos privalomo sertifikavimo sistemos įvedimas Bendrijos lygmeniu (Poveikio vertinime nurodyta kaip 2-ra galimybė (pirma pastraipa))[15]. Poveikio vertinimo išvadoje, išdėstytoje dokumento[16] 6.2.2 skirsnyje bei 6–45 ir 6–46 lentelėse, teigiama, kad vienintelė galimybė pasiekti norimus Teminės strategijos aplinkos ir žmonių sveikatos apsaugos tikslus – tai įvesti privalomą naujos pesticidų paskleidimo įrangos sertifikavimo sistemą Bendrijos lygmeniu. Be to, kitomis politikos alternatyvomis būtų įtvirtintos skirtingos nacionalinės nuostatos, kurios sudarytų kliūčių laisvam prekių judėjimui Bendrijoje (žr. toliau, 3 skirsnis Subsidiarumo principas). Galimas poveikis BiPRO ataskaitoje aptariamas galimas poveikis, kuris kiltų nustačius naujos pesticidų paskleidimo įrangos pateikimo rinkai reikalavimus[17]. Tikimasi, kad dėl tokių reikalavimų suderinimo visoje ES apskritai reikės sugriežtinti naujoms mašinoms taikomus standartus, susijusius su gamtos apsauga. Dėl to galėtų išaugti pesticidų paskleidimo įrangai skirtų mašinų gamintojų vidutinės gamybos sąnaudos. Galimos sąnaudos padidėtų nevienodai, nes daugelis gamintojų jau tiekia tokio lygio mašinas, kurios pakankamai atitinka kai kuriose valstybėse narėse galiojančių teisės aktų nuostatas ar sertifikavimo sistemas, o kiti turėtų žymiai sugriežtinti jų produktams taikomus standartus. Pirmiesiems aplinkos apsaugos reikalavimų suderinimas Bendrijos lygmeniu užtikrintų sąžiningą konkurenciją vidaus rinkoje. Gamintojams, kurie turėtų modernizuoti savo mašinas, galimas su reikalavimų laikymusi susijusių išlaidų padidėjimas gali būti išskaidytas į du elementus: vienkartines mašinų projektų ir įrankių pritaikymo išlaidas ir gamybos sąnaudas, susidarančias, pavyzdžiui, dėl papildomų arba sudėtingesnių kontrolės įtaisų ir sistemų įrengimo mašinose. Nė vienų šių išlaidų negalima tiksliai apskaičiuoti, kadangi gamintojai dažniausiai neišskiria su teisinių reikalavimų laikymusi susijusių išlaidų veiksnių ir su reguliariu mašinų projektų atnaujinimu, siekiant patenkinti rinkoje esantį geriau veikiančios įrangos poreikį ir kitus klientų reikalavimus, susijusių išlaidų veiksnių. Vis dėlto, išlaidos, kurias gali patirti tie gamintojai, kurie turėtų žymiai pagerinti jų produktams taikomus standartus, greičiausiai bus perkeltos vartotojams didinant kainas tiek, kiek tai leidžia rinkos sąlygos. Darant prielaidą, kad vidutinė vieno purkštuvo naudojimo trukmė yra 12–15 metų, Poveikio vertinime apskaičiuota, kad Bendrijoje per metus nuperkama apie 125 000–250 000 naujų purkštuvų. Tikėtina, kad dėl didesnio efektyvumo purkštuvams, atitinkantiems naujus aplinkos apsaugos reikalavimus, bus naudojama mažiau pesticidų, o maišant, užpildant, purškiant ir valant pesticidų nuostoliai sumažės. Sunku apskaičiuoti, kiek galiausiai vidutiniškai sumažės per metus sunaudojamų pesticidų kiekis, tačiau tai tikrai leis sutaupyti vartotojams, nes taip galės būti kompensuotas galimas kai kurios purškimo įrangos kainų padidėjimas. Kita vertus, sumažėjus pesticidų sunaudojimui, gali sumažėti pesticidų pramonės apyvarta, o dėl to galėtų būti prarandamos darbo vietos. Ilgainiui tikimasi, kad, nustačius aplinkos apsaugos reikalavimus naujoms pesticidų paskleidimo mašinoms, poveikis žmonių sveikatai ir aplinkai bus teigiamas, nes tikimasi, kad sumažės pesticidų ekspozicija ir dėl jos atsirandantis neigiamas poveikis žmonių sveikatai ir aplinkai[18]. |3. TEISINIAI PASIūLYMO ASPEKTAI |305 | Siūlomų veiksmų santrauka Šiame pasiūlyme nustatomi nauji aplinkos apsaugos reikalavimai, taikomi naujų pesticidų paskleidimo mašinų tiekimui rinkai ir (arba) eksploatacijos pradžiai EEE. Šie papildomi pagrindiniai reikalavimai – tai privalomos nuostatos, skirtos užtikrinti, kad produktai nekeltų pavojaus aplinkai be reikalo. |310 | Teisinis pagrindas Pasiūlymo iš dalies pakeisti Mašinų direktyvą teisinis pagrindas yra išdėstytas EB sutarties 95 straipsnyje, kuriame nurodyti vidaus rinkos kūrimo principai. Mašinų direktyvoje užtikrinamas į jos taikymo sritį patenkančių mašinų, kurios atitinka Direktyvoje išdėstytus pagrindinius sveikatos ir saugos reikalavimus bei atitikties vertinimo tvarką, laisvas judėjimas. |320 | Subsidiarumo principas Subsidiarumo principas taikomas tiek, kiek pasiūlymas nepriklauso išimtinei Bendrijos kompetencijai. |Šio pasiūlymo tikslų valstybės narės negali pasiekti dėl toliau nurodytų priežasčių. |321 | Tam tikros valstybės narės pesticidų paskleidimo įrangai jau nustatė privalomus aplinkos apsaugos reikalavimus ir atitikties vertinimo tvarką. Kitos valstybės narės paskelbė šios srities reglamentų projektus. Jeigu būtų leista, kad pesticidų paskleidimo mašinoms keliami aplinkosaugos reikalavimai būtų nustatomi pagal savanoriško sertifikavimo sistemą arba valstybių narių nustatytas nacionalinio lygmens sertifikavimo sistemas, būtų įtvirtinamos arba tiesiog gausinamos skirtingos nacionalinės nuostatos ir procedūros, kuriomis siekiama panašių tikslų. Tai sukelia per dideles išlaidas pramonei ir sudaro kliūtis prekėms laisvai judėti Bendrijoje. |Pasiūlyme iškeltus tikslus galima lengviau pasiekti veikiant Bendrijos lygiu dėl toliau nurodytų priežasčių. Aplinkos apsaugos reikalavimų ir atitikties vertinimo tvarkos suderinimas Bendrijos lygmeniu yra vienintelis būdas pasiekti norimą aplinkos apsaugos tikslą, kartu užtikrinant lygiavertį apsaugos lygį visoje Bendrijoje, sąžiningą gamintojų konkurenciją ir laisvą prekių judėjimą vidaus rinkoje. |324 | Todėl pasiūlymas atitinka subsidiarumo principą. |Proporcingumo principas |331 | Šiame pasiūlyme numatoma tik tai, ko reikia šiam tikslui pasiekti, todėl jis atitinka Sutarties 5 straipsnyje nustatytą proporcingumo principą. Pasiūlyme apsiribojama pagrindiniais reikalavimais, kuriuos turi atitikti pesticidų paskleidimo mašinos prieš jas pateikiant rinkai ir (arba) pradedant eksploatuoti, o už techninių standartų su išsamiomis specifikacijomis, kurios gamintojams leistų įvykdyti tuos reikalavimus, parengimą atsako Europos standartizacijos organizacijos. Ir toliau neprivaloma taikyti darniuosius standartus, bet juos taikant daroma prielaida, kad laikomasi juose nustatytų pagrindinių reikalavimų. |332 | Įtraukus pesticidų paskleidimo mašinoms keliamus aplinkos apsaugos reikalavimus į Mašinų direktyvą, Bendrijai ir nacionalinėms valdžios institucijoms tenkanti administracinė našta būtų kiek įmanoma sumažinta. Administracinė našta, susijusi su pakeitimų direktyvos įgyvendinimu nacionalinėje teisėje, valstybėms narėms tektų tik vieną kartą. Vis dėlto, įgyvendinus pakeitimus, valstybių narių ir Bendrijos patiriama administracinė našta, kurią sąlygoja naujų aplinkosaugos reikalavimų valdymas ir vykdymas (rinkos priežiūra, administracinis bendradarbiavimas, Mašinų komiteto ir darbo grupės posėdžių rengimas ir dalyvavimas juose, standartų valdymas ir t. t.), iš esmės nepakistų palyginti su ta našta, kuri susijusi su visos esamos Mašinų direktyvos valdymu ir vykdymu. Be to, Mašinų direktyvoje siūlomų nustatytų naujų reikalavimų atitiktis taip pat turėtų leisti kiek galima sumažinti pesticidų paskleidimo mašinų gamintojams tenkančią administracinę naštą. Gamintojo techniniai dokumentai turėtų būti atnaujinti, o EB atitikties deklaracijoje, kurią privaloma pridėti prie kiekvienos mašinos, taip pat turėtų būti nurodyti nauji aplinkos apsaugos reikalavimai: vienintelis būtinas pakeitimas būtų prie atitinkamų taikytų darniųjų standartų pridėti nuorodą. Su naujų darniųjų reikalavimų taikymu susijusių išlaidų galimą padidėjimą didžia dalimi atsveria dėl nesuderinimo atsirandančių esamų ir numatomų būsimų išlaidų, kitaip sakant, gamintojų patiriamų projektavimo ir gamybos sąnaudų ir administracinės naštos, taikant skirtingus nacionalinius reglamentus ir tvarką vis daugiau valstybių narių, sumažinimas. |Pasirinkta priemonė |341 | Siūloma priemonė – direktyva. Naujos pesticidų paskleidimo mašinos jau įtrauktos į Mašinų direktyvą, kiek tai susiję su operatorių ir kitų poveikį patiriančių asmenų sveikatos apsauga ir sauga. Siekiant geresnio reglamentavimo pageidautina visus konkrečiai produktų kategorijai taikytinus reikalavimus nustatyti viename teisės akte, taip išvengiant sutampančių arba prieštaringų reikalavimų ir numatant vieningą atitikties vertinimo tvarką. Dėl šios priežasties siūloma pesticidų paskleidimo mašinoms keliamus aplinkos apsaugos reikalavimus įtraukti į Mašinų direktyvą iš dalies ją pakeičiant direktyva. |342 | Pasiūlymas taip pat atitinka tarpinstitucinį susitarimą dėl geresnės teisėkūros. |4. POVEIKIS BIUDžETUI |409 | Pasiūlymas neturi poveikio Bendrijos biudžetui. |5. PAPILDOMA INFORMACIJA |550 | Atitikties lentelė Valstybės narės privalo pateikti Komisijai į nacionalinę teisę direktyvą perkeliančių nuostatų tekstus ir tų nuostatų bei šios direktyvos nuostatų atitikties lentelę. |560 | Europos ekonominė erdvė Siūlomas teisės aktas yra susijęs su EEE, todėl jis turėtų būti taikomas ir Europos ekonominei erdvei. |570 | Išsamus pasiūlymo paaiškinimas Pasiūlymo preambulėje yra trys konstatuojamosios dalys. Pirmose dviejose konstatuojamosiose dalyse pateikiama aiškinamoji informacija ir išdėstytas pasiūlymo tikslas. Trečioje konstatuojamojoje dalyje aiškinama, kodėl aplinkos apsaugą siūloma įtraukti į Mašinų direktyvos tikslus. Šioje konstatuojamojoje dalyje nurodoma, kad šiame pasiūlyme aplinkos apsaugos nuostatos taikomos tik pesticidų paskleidimo mašinoms ir tik aplinkai kylantiems pavojams, kurie aptariami direktyvos I priede siūlomuose naujuose pagrindiniuose reikalavimuose. Kad aplinkos apsauga būtų įtraukta į direktyvos tikslus, siūloma atitinkamai iš dalies pakeisti tam tikrus jos straipsnius. 2 straipsnyje pateikiamos tam tikrų šioje direktyvoje naudojamų pagrindinių sąvokų apibrėžtys. Į šį straipsnį siūloma įtraukti naują terminą „pagrindiniai saugos ir sveikatos reikalavimai“. Tam tikrais atvejais aplinkos apsaugą įtraukus į termino „pagrindiniai saugos ir sveikatos reikalavimai“ apibrėžtį nebereikėtų iš dalies keisti gausių nuorodų į pagrindinius direktyvoje išdėstytus sveikatos ir saugos reikalavimus. Aplinkos apsaugos tikslas taip pat minimas ir atitinkamuose 4 straipsnio 1 dalies, 9 straipsnio 3 dalies ir 11 straipsnio 1 dalies pakeitimuose. I priede nustatomi pagrindiniai mašinoms taikomi sveikatos ir saugos reikalavimai. Priedo įvade nustatytas pirmasis bendrasis principas iš dalies keičiamas, įtraukiant pesticidų paskleidimo mašinų gamintojų prievolę tam tikrais atvejais įvertinti žalos aplinkai pavojus. Pesticidų paskleidimo mašinoms keliamus aplinkos apsaugos reikalavimus siūloma įtraukti į I priedo 2 dalį. 2 dalyje nustatomi papildomi pagrindiniai sveikatos ir saugos reikalavimai kelių kategorijų mašinoms. Nuorodą dėl pesticidų paskleidimo mašinų siūloma įtraukti į pirmą pastraipą, kurioje apibrėžiama 2 dalies taikymo sritis. Nauji papildomi aplinkos apsaugos reikalavimai nustatomi naujame 2.4 skirsnyje. Siūlomame naujame I priedo 2.4 skirsnyje nustatomi reikalavimai taikomi pesticidų paskleidimo mašinoms. Termino „pesticidų paskleidimo mašinų“ apibrėžtis pateikta pirmame 2.4.1 poskirsnyje. Iš apibrėžties aišku, kad reikalavimai taikomi augalų apsaugos produktų[19] ir kenkėjų kontrolei skirtų biocidinių produktų[20] paskleidimo mašinoms ir kad jie atitinka Teminės strategijos ir Pagrindų direktyvos taikymo sritį. Prie pesticidų paskleidimo mašinų priskiriamos savaeigės mašinos, prikabinamos, transporto priemonėje įrengtos ir pusiau įrengtos mašinos, lėktuvų įranga bei stacionarios pesticidų paskleidimo mašinos, skirtos profesionaliam ir individualiam naudojimui. Joms priskiriamos ir pesticidų paskleidimo variklinės nešiojamosios ir rankinės mašinos bei rankinio valdymo nešiojamosios ir rankinės mašinos su slėgio kamera. Vis dėlto, 2.4 skirsnyje išdėstyti reikalavimai netaikomi rankinio valdymo nešiojamajai ar rankinei pesticidų paskleidimo įrangai be slėgio kameros nei paprastai pesticidų paskleidimo įrangai be judančių dalių, nes tokia įranga nepriklauso Mašinų direktyvos taikymo sričiai. 2.4.2–2.4.8 poskirsniuose išdėstyti pagrindiniai reikalavimai, kuriais siekiama užtikrinti, kad pesticidų paskleidimo mašinos būtų suprojektuotos ir sukonstruotos taip, kad būtų kiek galima sumažinta žala aplinkai, ir kad prie jų būtų pridėtos būtinos jų tinkamo naudojimo, techninės priežiūros ir tikrinimo instrukcijos. Pabrėžtina, kad siūlomi nauji pagrindiniai reikalavimai taikomi pesticidų paskleidimo įrangos mašinoms kartu su visais kitais atitinkamais I priede išdėstytais reikalavimais, įskaitant 3.5.3 skirsnyje išdėstytus reikalavimus, susijusius su mašinos operatorių apsauga nuo pavojingų išmetalų poveikio pavojaus, remiantis I priedo įvade išdėstytu 4 bendruoju principu. Siūlomus naujus pagrindinius reikalavimus numatoma papildyti įvairioms pesticidų paskleidimo mašinų kategorijoms taikomų darniųjų standartų techninėmis specifikacijomis. Todėl Komisija suteiks atitinkamus įgaliojimus Europos standartizacijos organizacijoms. |2008/0172 (COD)PasiūlymasEUROPOS PARLAMENTO IR TARYBOS DIREKTYVAdėl pesticidų paskleidimo mašinų, kuria iš dalies keičiama 2006 m. gegužės 17 d. Direktyva 2006/42/EB dėl mašinų(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą[21],atsižvelgdami į Europos ekonomikos ir socialinių reikalų komiteto nuomonę[22],laikydamiesi Sutarties 251 straipsnyje nustatytos tvarkos[23],kadangi:(1) Pripažįstama, kad pesticidų naudojimas kelia grėsmę tiek žmonių sveikatai, tiek aplinkai. Komunikate „Tausiojo pesticidų naudojimo teminė strategija“[24] Komisija priėmė strategiją, kurios tikslas – sumažinti pavojų žmonių sveikatai ir aplinkai, kylantį naudojant pesticidus. Be to, Komisija pasiūlė priimti Europos Parlamento ir Tarybos direktyvą, nustatančią Bendrijos veiksmų pagrindus siekiant tausiojo pesticidų naudojimo[25] (toliau – Pagrindų direktyva).(2) Pesticidų paskleidimo mašinų projektai, konstrukcija ir techninė priežiūra yra svarbūs, siekiant mažinti neigiamą pesticidų poveikį žmonių sveikatai ir aplinkai. Pagrindų direktyva jau profesionaliai naudojamai pesticidų paskleidimo įrangai įvedami tikrinimo ir techninės priežiūros reikalavimai.(3) Asmenų sveikatos ir saugos ir, tam tikrais atvejais, naminių gyvūnų ir turto apsaugos reikalavimai jau išdėstyti 2006 m. gegužės 17 d. Europos Parlamento ir Tarybos direktyvoje 2006/42/EB dėl mašinų[26]. Siekiant užtikrinti šios direktyvos ir Pagrindų direktyvos nuoseklumą, tikslinga į Direktyvą 2006/42/EB įtraukti naujų pesticidų paskleidimo mašinų projektams ir konstrukcijai keliamus pagrindinius aplinkos apsaugos reikalavimus.(4) Todėl taip pat būtina įtraukti nuorodą apie aplinkos apsaugą į Direktyvos 2006/42/EB nuostatas, šiuo tikslu apsiribojant mašinų kategorija ir pavojais, kuriems taikomi specifiniai aplinkos apsaugos reikalavimai.(5) Todėl Direktyva 006/42/EB turėtų būti atitinkamai iš dalies pakeista,PRIĖMĖ ŠIĄ DIREKTYVĄ:1 straipsnisDirektyvos 2006/42/EB pakeitimasDirektyva 2006/42/EB iš dalies keičiama taip:1. 2 straipsnis papildomas šiuo m punktu:„m) „pagrindiniai sveikatos ir saugos reikalavimai“ – privalomosios nuostatos, skirtos užtikrinti, kad produktai nekeltų pavojaus asmenų sveikatai ir saugai ir, tam tikrais atvejais, naminiams gyvūnams, turtui ar aplinkai.“2. 4 straipsnio 1 punktas pakeičiamas taip:„1.Valstybės narės imasi visų atitinkamų priemonių užtikrinti, kad mašinos galėtų būti teikiamos rinkai ir (arba) pradedamos eksploatuoti tik tuomet, jei jos atitinka atitinkamas šios direktyvos nuostatas ir nekelia pavojaus žmonių sveikatai ir saugai arba , tam tikrais atvejais, naminiams gyvūnams, turtui arba aplinkai , kai yra tinkamai sumontuotos ir prižiūrimos bei naudojamos pagal paskirtį, arba tokiomis sąlygomis, kurios gali būti pagrįstai numatytos.“3. 9 straipsnio 3 dalies pirma pastraipa pakeičiama taip:„1 pastraipoje nurodytais atvejais Komisija konsultuojasi su valstybėmis narėmis ir kitomis suinteresuotomis šalimis, nurodydama priemones, kurių ji ketina imtis siekdama Bendrijos lygmeniu užtikrinti aukštą asmenų sveikatos ir saugos ir, tam tikrais atvejais, naminių gyvūnų, nuosavybės arba aplinkos apsaugos lygį.“4. 11 straipsnio 1 dalis pakeičiama taip:„1. Jeigu valstybė narė įsitikina, kad mašinos, kurioms taikoma ši direktyva, turinčios CE ženklą ir EB atitikties deklaraciją ir naudojamos pagal numatytą paskirtį arba tokiomis sąlygomis, kurias galima pagrįstai numatyti, gali kelti pavojų asmenų sveikatai ir saugai arba , tam tikrais atvejais, naminiams gyvūnams, turtui arba aplinkai , ji imasi visų atitinkamų priemonių, kad šios mašinos būtų pašalintos iš rinkos, būtų uždrausta tokias mašinas teikti rinkai ir (arba) pradėti eksploatuoti arba būtų apribota jų judėjimo laisvė.“5. I priedas iš dalies keičiamas taip:a) Bendrųjų principų 1 punktas pakeičiamas taip:„1. Mašinų gamintojas arba jo įgaliotas atstovas turi užtikrinti, kad, siekiant nustatyti, kaip mašinos atitinka joms taikomus sveikatos ir saugos reikalavimus, būtų atliekamas rizikos įvertinimas; taigi mašinas projektuoti ir gaminti privalu atsižvelgiant į rizikos vertinimo rezultatus.Pakartotinai atlikdamas pirmiau minėtą rizikos vertinimą ir šią riziką mažindamas, gamintojas arba jo įgaliotas atstovas:-  nustato mašinų numatyto naudojimo ir bet kokio iš anksto pagrįstai numatomo jų netinkamo naudojimo ribas,-  nustato pavojus, kuriuos gali sukelti mašinos, ir susijusias pavojingas situacijas,-  apskaičiuoja riziką, atsižvelgdamas į galimo sužeidimo ar žalos sveikatai ir, tam tikrais atvejais, aplinkai sunkumą bei galimybę jiems atsirasti,-  įvertina riziką, siekdamas nustatyti, ar būtina sumažinti riziką, kaip numatyta šios direktyvos tiksle,-  pašalina pavojus ar sumažina su šiais pavojais susijusią riziką, taikydamas apsaugines priemones 1.1.2 skirsnio b poskirsnyje nustatyta pirmumo eile.“b) 2 dalis iš dalies keičiama taip:i) pirma pastraipa pakeičiama taip:„Maisto, kosmetikos ir farmacijos produktų gamybos, rankinės ir (arba) rankinio valdymo mašinos, nešiojamosios tvirtinimo ir kitos smūginės mašinos, medžio ir panašias fizines savybes turinčių medžiagų apdirbimo mašinos ir pesticidų paskleidimo mašinos turi atitikti visus šiame skyriuje nurodytus pagrindinius sveikatos ir saugos reikalavimus (žr. Bendrųjų principų 4 punktą).“ii) įtraukiamas toks 2.4 skirsnis:„2.4. PESTICIDŲ PASKLEIDIMO MAŠINOS2.4.1. Apibrėžtis„Pesticidų paskleidimo mašinos“ – mašinos, specialiai skirtos augalų apsaugos produktų, apibrėžtų Reglamente (EB) Nr. [...][27], arba 14–19 produktų tipams priklausančių kenkėjų kontrolei skirtų biocidinių produktų, apibrėžtų Direktyvos 98/8/EB[28] V priede, paskleidimui.2.4.2. Bendroji dalisPesticidų paskleidimo mašinos turi būti suprojektuotos ir sukonstruotos taip, kad jas galima būtų naudoti, derinti ir prižiūrėti nekeliant nereikalingo pavojaus aplinkai.2.4.3. Valdymas ir stebėsenaTuri būti įmanoma valdyti ir stebėti mašinų veikimą iš operatoriaus darbo vietos.2.4.4. Užpildymas ir ištuštinimasMašinos turi būti suprojektuotos ir sukonstruotos taip, kad būtų lengva jas nepraliejant užpildyti ir visiškai ištuštinti bei neleisti pesticidams netyčia pasklisti atliekant šias operacijas.2.4.5. Paskleidimas2.4.5.1. Paskleidimo normaMašinose turi būti sumontuoti įtaisai, kuriais būtų galima lengvai, tiksliai ir patikimai reguliuoti paskleidimo normą.2.4.5.2. Pasiskirstymas ir nusėdimasMašinos turi būti suprojektuotos ir sukonstruotos taip, kad būtų užtikrintas tolygus pesticidų pasiskirstymas ir vienodas nusėdimas tikslinėse zonose ir būtų kiek galima sumažintas nutekėjimas į netikslines zonas.Nutekėjimas turi būti sustabdytas nustojus skleisti pesticidus.2.4.6. Priežiūra2.4.6.1. ValymasMašinos turi būti suprojektuotos ir sukonstruotos taip, kad jas būtų lengva valyti, ypač pesticidų talpą.2.4.6.2. Techninis aptarnavimasMašinos turi būti suprojektuotos ir sukonstruotos taip, kad būtų lengva keisti nusidėvėjusias dalis. Norint patikrinti, ar jos gerai veikia, prie mašinų turi būti galima prijungti reikalingus matavimo instrumentus.2.4.7. Žymėjimas2.4.7.1. PurkštukaiPurkštukai turi būti paženklinti taip, kad būtų galima nustatyti jų tipą ir dydį tiesiogiai ar pagal naudojimo instrukcijoje pateiktą informaciją.2.4.7.2. FiltraiFiltrai ir koštuvai turi būti paženklinti taip, kad būtų galima nustatyti jų tipą ir akies dydį tiesiogiai ar pagal naudojimo instrukcijoje pateiktą informaciją.2.4.8. Naudojimo instrukcijaInstrukcijoje turi būti pateikta ši informacija:a) atsargos priemonės, kurių reikia imtis pildant, ištuštinant ir valant mašinas, kad būtų išvengta aplinkos užteršimo;b) naudojimo sąlygos ir kaip tinkamai paruošti bei sureguliuoti mašinas, kad būtų užtikrintas pesticidų tolygus pasiskirstymas ir vienodas nusėdimas, vengiant nutekėjimo;c) purkštukų tipas ir dydis;d) filtrų ir koštuvų tipas ir akies dydis;e) purkštukų, koštuvų ir filtrų tikrinimo dažnumas ir jų keitimo kriterijai;f) tam tikrų pesticidų naudojimo apribojimai;g) bet kokios specialios įrangos ar priedų prijungimas ir naudojimas;h) mašinų tikrinimas, atliekamas pagal atitinkamas Direktyvos [...][29] nuostatas.“2 straipsnisPerkėlimas į nacionalinę teisę1. Valstybės narės priima ir paskelbia nuostatas, kurios, įsigaliojusios ne vėliau kaip iki [DATA...], įgyvendina šią direktyvą. Apie tai jos nedelsdamos praneša Komisijai.Šias nuostatas jos taiko nuo [DATA...].Priimdamos šias nuostatas valstybės narės jose daro nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2 Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus kartu su lentele, parodančia nacionalinių nuostatų ir direktyvos nuostatų atitiktį.3 straipsnisĮsigaliojimasŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje .4 straipsnisAdresataiŠi direktyva skirta valstybėms narėms.Priimta Briuselyje […]Europos Parlamento vardu Tarybos varduPirmininkas Pirmininkas [1] 2002 m. liepos 22 d. Europos Parlamento ir Tarybos Sprendimas Nr. 1600/2002/EB, nustatantis šeštąją Bendrijos aplinkosaugos veiksmų programą (OL L 242, 2002 9 10, p. 1–15).[2] COM(2006) 372 galutinis – Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui „Tausiojo pesticidų naudojimo teminė strategija“ , pateiktas adresu http://ec.europa.eu/environment/ppps/pdf/com_2006_0372.pdf[3] COM(2006) 373 galutinis – Europos Parlamento ir Tarybos direktyvos, nustatančią Bendrijos veiksmų pagrindus siekiant tausiojo pesticidų naudojimo, pasiūlymas, pateiktas adresu http://ec.europa.eu/environment/ppps/pdf/com_2006_0373.pdf[4] 2006 m. gegužės 17 d. Europos Parlamento ir Tarybos direktyva 2006/42/EB dėl mašinų, iš dalies keičianti Direktyvą 95/16/EB (nauja redakcija) (OL L 157, 2006 6 9, p. 24–86).[5] COM(2002) 349, pateiktas adresu http://europa.eu.int/comm/environment/ppps/1st_step_com.htm[6] “Assessing economic impacts of the specific measures to be part of the Thematic Strategy on the Sustainable Use of Pesticides” („Tausaus pesticidų naudojimo teminės strategijos dalį sudarančių specifinių priemonių ekonominio poveikio vertinimas“), galutinė ataskaita, 2004 m. spalio mėn., Beratungsgesellschaft für integrierte Problemlösungen (BiPRO), pateikta adresu http://ec.europa.eu/environment/ppps/pdf/bipro_ppp_final_report.pdf[7] Pastabos pateiktos adresu http://ec.europa.eu/environment/ppps/2nd_step_react.htm[8] SEC(2006) 894 – Komisijos tarnybų darbo dokumentas „Tausiojo pesticidų naudojimo teminės strategijos poveikio vertinimas“, pateiktas adresu http://ec.europa.eu/environment/ppps/pdf/sec_2006_0894.pdf[9] Visos pastabos pateiktos adresu http://ec.europa.eu/environment/ppps/1st_step_consul.htm. Konsultacijų su suinteresuotosiomis šalimis dokumentai ir ataskaitos pateiktos adresu http://ec.europa.eu/environment/ppps/1st_step_conf.htm[10] Rezultatai pateikti ir internete adresu http://ec.europa.eu/environment/ppps/pdf/stats_consult.pdf[11] Žr. http://europa.eu.int/comm/environment/ppps/2nd_step_tech.htm[12] Žr. 8 pastabą pirmiau, p. 38.[13] Žr. 8 pastabą pirmiau, p. 38.[14] Žr. 8 pastabą pirmiau, p. 37.[15] Žr. 8 pastabą pirmiau, p. 37.[16] Žr. 8 pastabą pirmiau, p. 143–146.[17] Žr. 6 pastabą pirmiau, ypač 4.5 skirsnį – p. 72–74, Poveikis: 10 skirsnis – p. 218–258.[18] Žr. 8 pastabą pirmiau, ypač Nuomonę dėl politikos: 4.1.2 skirsnis – p. 37, Poveikis: 6.1.2 skirsnis – p. 90–98, Galimybių palyginimas: 6.2.2 skirsnis – p. 143–146 ir Gautos pastabos: 9.10 skirsnis – p. 197–198.[19] Žr. iš dalies pakeistą Europos Parlamento ir Tarybos reglamento dėl augalų apsaugos produktų tiekimo rinkai pasiūlymą, 2008 m. kovo 11 d., COM(2008) 93 galutinis.[20] Žr. 14–19 produktų tipus, išdėstytus 1998 m. vasario 16 d. Europos Parlamento ir Tarybos direktyvos 98/8/EB dėl biocidinių produktų pateikimo į rinką (OL L 123, 19984 24, p. 1) (su paskutiniais pakeitimais, padarytais Direktyva 2007/47/EB (OL L 247, 2007 9 21, p. 21)) V priede.[21] OL C […], […], p. […].[22] OL C […], […], p. […].[23] OL C […], […], p. […].[24] COM(2006) 372 galutinis.[25] COM(2006) 373 galutinis.[26] OL L 157, 2006 6 9, p. 24.[27] Reglamentas (EB) Nr. [...] dėl augalų apsaugos produktų, OL L [...], [...], p. [...].[28] 1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1) (su paskutiniais pakeitimais, padarytais Direktyva 2007/47/EB (OL L 247, 2007 9 21, p. 21)).[29] [...] Europos Parlamento ir Tarybos direktyva [...], nustatanti Bendrijos veiksmų pagrindus siekiant tausiojo pesticidų naudojimo –OL L [...] [...], p. [...].